text: тұрсынтөре алтын кен орны жетісу облысы ақсу ауданы көктас тауының маңындағы кен. 1966 жылы ашылып, 1970-1973 жылдары барланған. кен орны төменгі девонның күрделі қатпарларға жиырылып, созылған шөгінділеріне орналасқан. кен аумағындағы кеңінен тараған жарықтарды бойлай алтынды және алтынсыз кварц желілері шоғырланған. 30-дай кварц желісінің ішінде батыс және оңтүстік аталатын желілердің өндірістік мәні зор. алтын ірі түйірлер, сеппелер түрінде кездеседі. кентас минералдары: саф алтын, пирит, галенит, малахит. негізгі өндірілетін металл алтын; өте аз мөлшерде мыс, қорғасын, мырыш алынады. кен орташа температурада гидротермалдық жолмен жаралған. кентасы оңай 80,1%-ы кремний тотығынан, 6,5%-ы алюминий тотығынан тұрады. қоры жағынан шағын кендерге жатқызылады.